Insinöörikoulutuksen Foorumi 2012
_________________________________________________________________
Artikkelin kirjoittamisen ohjeet ja mallipohja
Tässä on ohjeet ja pohja artikkelin kirjoittamiseen. Rakennetta ja otsikoita voi harkinnan mukaan muuttaa niin, että tapauksen kuvaamisen kannalta tärkeimmät seikat tulevat ilmi. Artikkelin laajuus on noin 3-6 sivua. Käytä tekstissä fonttia Times New Roman, kirjasinkoko 12 pt ja riviväli 1,5, tasaus vasemmalla, oikea liehu, kappaleen ensimmäistä riviä ei sisennetä. Artikkelin asetukset on määritelty tähän pohjaan. Kappaleiden väliin jätetään tyhjä rivi. Älä tavuta tekstiä. Tehostuskeinona käytä mieluummin kursiivia kuin vahvennusta. Viittauksissa suora lainaus lainausmerkkeihin, muu lainaus tulee tekstissä sulkuihin (Simpson 2012), lisäksi lähdeluettelo loppuun. Taulukko sijoitetaan sen tekstin jälkeen, jossa siihen viitataan, taulukon otsikko sijoitetaan taulukon yläpuolelle. Kuviot ja kuvat (valokuvat, graafiset kuvat, kaaviot ja piirrokset) nimetään ja teksti kirjoitetaan kuvion tai kuvan alle. Valokuvien resoluutioksi riittää 150 dpi (esim. kännykällä otetut kuvat), kuvien suurin leveys 10,5 cm, tarkkuus 300 ppi.

Kappaleiden sisältö on ohjeellinen ja laadittu helpottamaan tapauksen kuvaamista.  

Ohjeellinen rakenne ja sisältö:

Tekijä(t), ammattinimike/titteli(t), AMK(t), koulutusohjelma(t):
Aihealue: Mihin teemaan tapaus liittyy, esim. opetusmenetelmät, yritysyhteistyö, jne.
Otsikko: Ytimekäs otsikko, joka kuvaa mistä on kyse.
Tiivistelmä (abstrakti): Tapauksen keskeisimmän taustan kuvaus ja saavutetut tulokset. Tämä usein sama kuin foorumin järjestäjälle lähetetty abstrakti.
Tausta ja tavoitteet: Mihin haasteeseen tapauksella haetaan ratkaisua? Miten tarve kehittämiseen havaittiin ja kenen toimesta kehitystyö lähti liikkeelle? Mitä tavoitteita tapaukselle asetettiin? Mitkä ovat toiminnan nykyiset tavoitteet?

Toteutuksen kuvaus: Kuvaa nykyinen toteutus tiiviisti ja riittävän kattavasti niin, että keskeiset asiat selviävät. Kerro myös tapauksen kehityspolku esimerkiksi miettimällä seuraavia kohtia: Mitä tehtiin ja ketkä tekivät? Miten kehitystyötä vaiheistettiin? Kauanko tapauksen kehittäminen kesti ja miten laajasta työstä oli kyse? Miten päädyttiin juuri nykyiseen toteutustapaan? Kokeiltiinko muita tapoja? Tuliko epäonnistumisia ja mitä niistä opittiin? Miten käyttöön jalostunut toteutus toimii?

Resurssit: Millaisia resursseja tapauksen kehittämiseen tarvittiin, kustannukset, kalusto, laitteet, materiaalit yms. Tarvitaanko erityistä osaamista ja miten sitä hankittiin? Mitä nykyinen toteutus vaatii toimiakseen?

Saavutetut tulokset: Millaisia tuloksia tapauksella saavutetaan? Onko tavoitteita kohden edetty? Miten tulokset ovat todennettavissa ja mitattavissa? Millaista palautetta on saatu, esim. opiskelijapalaute? Miten palautetta on kerätty? Mitä kokonaisuudesta on opittu?

Jatkotoimenpiteet: Miten kehitystyö jatkuu? Onko tarvetta muutoksiin? Miten tapaus voisi olla laajemmin sovellettavissa?
 
Lähteet: Aiheeseen liittyvät julkaisut, raportit, www-sivut, lisätiedot jne. jos sellaisia on

Ohjeet yhden sivun artikkeliin:
Yhden sivun artikkelissa kuvataan lyhyesti tapauksen tausta ja tavoitteet, toteutuksen kuvaus ja keskeisimmät tulokset. 

_________________________ Mallipohja alkaa tästä ____________________________

Tekijä(t), ammattinimike/titteli(t), AMK(t), koulutusohjelma(t)

Aihealue

Otsikko

Tiivistelmä

Tausta ja tavoitteet

Toteutuksen kuvaus

Resurssit

Saavutetut tulokset

Jatkotoimenpiteet

Lähteet